Világosban a hegyen | Harkányi Zoltán
Világosban a hegyen
2009 március 12, 19:16Címkék: Edzés, Gerecse | Nincs hozzászólás
Ma negyed hatkor el tudtam indulni futni és ezt kihasználva felmentem a Gerecsébe. A futás nem igazán ment jól az egész napi ücsörgés után 5 perccel, de élveztem még a fölfelét is. Nem erőltettem a tempót, de azért haladtam. Fent még néhány hófoltot is láttam az úton és mellette.
A visszafelét aztán nem bonyolítottam, mert kezdett sötétedni és nálam nem volt lámpa. A dózerúton futottam vissza a csemetéskertig, majd a Turul érintésével haza. Terveztem még repülőzni is, de a cipő elég rendesen elkezdte törni a sarkam, így jobbnak láttam kihagyni.
Bő 11km lett a tervezett 12km helyett, de időben annyi volt, mint tegnap a 15km.
Átlagtempó: 6:04
Összesen 11km, 320 szint, 70:34
« 15km, második felében lendületesenÁtmozgatás az idénykezdő verseny előtt »